Massa-skietery by skool verhoedArgieffoto Twee leerlinge is in Los Angeles in Amerika in hegtenis geneem op verdenking dat hulle ŉ massa-skietery by ŉ hoërskool beplan het. Die plaaslike polisie het Maandag in ŉ verklaring gesê die skietery sou by die Hoërskool South Pasadena plaasgevind het, maar is verhoed toe skoolbeamptes ŉ wenk deurgestuur het. Volgens die South Pasadena-polisie het die twee tieners beplan om drie personeellede en “so veel as moontlik skoliere” dood te skiet. Van die skool se beamptes het glo bewus geraak van “verdagte optrede” en het met die polisie in verbinding getree. Een van die leerlinge is sonder voorval in hegtenis geneem, maar die ander een het hom verset en wou vlug.